Draft 23 June 2014


Anexa 1 la HCL nr. _______________/______________________
Acord de Parteneriat

Încheiat între:

Spitalul Clinic de Urgenţă pentru Copii „Louis Ţurcanu" Timişoara, cu sediul în municipiul Timisoara, Str.Iosif Nemoianu, nr. 2, telefon: 0256-201.605, fax: 0256- 201.976, cod fiscal 4548538, reprezentat de Dr. Ovidiu Adam, în calitate de manager, denumit în continuare "Solicitant-Lider de parteneriat"
și

           Municipiul Timişoara, având sediul in Timişoara,  Bd. C.D. Loga nr.1, tel. 0256-408.480, fax. 0256-490.469, cod fiscal 14756536, având conturile de virament nr. RO84TREZ62121A428801XXXX, RO31TREZ62121A428802XXXX; RO75TREZ62121A428803XXXX deschise la Trezoreria Timisoara, reprezentat de Primar, dl. Dominic Fritz, denumit în continuare “Ordonator principal de credite”-Parterner de proiect
denumite în continuare, individual “Parte” și împreună “Părți”,

au convenit încheierea prezentului Acord de parteneriat în vederea depunerii, respectiv implementării Proiectului 
ORIZONT DIGITAL: Creșterea  nivelului de digitalizare  în cadrul Spitalului Clinic de Urgență pentru Copii “Louis Țurcanu” Timișoara“ în cadrul apelului de proiecte COD APEL: MS-733, din cadrul Pilonului II Componenta 7 - Transformare digitală, Investiția: I3. Realizarea sistemului de eHealth și telemedicină Investiția specifică: I3.3 - Investiții în sistemele informatice și în infrastructura digitală a unităților sanitare publice,Planul Național de Redresare și Reziliență al României, după cum urmează:

Art. 1 – Obiectul Acordului
(1)  Prezentul Acord de Parteneriat, denumit ȋn continuare “Acordul”, definește drepturile și obligațiile Părților și stabilește termenii și condițiile colaborării acestora ȋn vederea depunerii și implementării Proiectului „ORIZONT DIGITAL: Creșterea  nivelului de digitalizare  în cadrul Spitalului Clinic de Urgență pentru Copii “Louis Țurcanu” Timișoara“” denumit în continuare ”Proiect”.  

(2)  Prin prezentul Acord, Ordonatorul principal de credite împuternicește Solicitantul în vederea realizării documentației aferente Proiectului prevăzut la alin. (1), precum și încărcarea Dosarului de finanțare aferent acestuia, în conformitate cu Ghidul de finanțare pentru Investiția specifică I3.3 – Investițiiîn sistemele informatice  și în infrastructura digitală a unităților sanitare publice.
Art. 2 – Durata Acordului 
(1)  Prezentul Acord întră în vigoare la data semnării acestuia de către Părți și este valabil până la data la care Proiectul prevăzut la art. 1 alin. (1) este implementat, prin îndeplinirea condițiilor privind sustenabilitatea și durabilitatea acestuia, dar nu mai târziu de data de 30 aprilie  2025.

(2)  Prin excepție de la prevederile alin. (1), în situația în care Dosarul de finanțare aferent Proiectului nu este aprobat pentru finanțare conform Planului Național de Redresare și Reziliență al României, prezentul Acord încetează de drept la data la care acesta este respins. 

Art. 3 – Principalele responsabilități ale Părților
(1)  Părțile vor adopta toate măsurile necesare, în conformitate cu prevederile legale în vigoare, în vederea asigurării Obiectului prezentului Acord, precum și în vederea îndeplinirii obligațiilor acestora. 

(2)  În vederea îndeplinirii obiectului prezentului Acord, Părțile vor acționa în conformitate cu  legislația națională și europeană aplicabilă. 

(3)  Părțile își vor îndeplini obligațiile care le revin potrivit prezentului Acord cu eficiență, transparență și rigurozitate. Acestea se vor informa reciproc cu privire la orice aspect relevant în ceea ce privește cooperarea Părților în vederea implementării activităților care urmează a fi desfășurate. Acestea vor acționa cu bună-credință, în toate activitățile necesare implementării Proiectului, în interesul realizării acestuia cu succes conform Planului Național de Redresare și Reziliență al României.

Art. 4 – Drepturile și Obligaţiile Ordonatorului principal de credite
(1) Ordonator principal de credite își rezervă dreptul de a verifica informațiile și documentele aferente Dosarului de finanțare întocmit de către Solicitant, precum și stadiul de implementare a Proiectului, în vederea îndeplinirii Obiectului prezentului Acord. 
(2) Ordonatorul  principal are dreptul să fie informat de către Solicitant, lunar și ori de câte ori este necesar,  cu privire la stadiul implementării proiectului.
(3) Ordonator principal de credite va realiza toate demersurile necesare, în conformitate cu prevederile legale în vigoare, în vederea semnării Hotărârii de aprobare a Proiectului, prevăzută în Anexa 10 din Ghidul de finanțare aferent Investiției I3-  Realizarea sistemului de eHealth și telemedicină Investiției specifice  I3.3- Investiții în sistemele informatice și în infrastructura  digitală a unităților sanitare publice.

(4) Sumele reprezentând contribuția proprie, cheltuielile conexe și/sau orice cheltuială neeligibilă, inclusiv corecții financiare care pot apărea pe toată durata implementării proiectului „ORIZONT DIGITAL: Creșterea  nivelului de digitalizare  în cadrul Spitalului Clinic de Urgență pentru Copii “Louis Țurcanu” Timișoara“ se vor asigura din bugetul propriu al  Spitalul Clinic de Urgenţă pentru Copii „Louis Ţurcanu" Timişoara. Orice cheltuială neprevăzută va fi suportată din bugetul propriu al Spitalului Clinic de Urgență pentru Copii “Louis Țurcanu” Timișoara.
(5) Sumele necesare implementării proiectului inclusiv sumele reprezentând contribuția proprie, cheltuielile conexe și/sau orice cheltuială neeligibilă, inclusiv corecții financiare care pot apărea pe toată durata implementării proiectului „ORIZONT DIGITAL: Creșterea  nivelului de digitalizare  în cadrul Spitalului Clinic de Urgență pentru Copii “Louis Țurcanu” Timișoara” se vor asigura din bugetul propriu al Spitalului Clinic de Urgență pentru Copii “Louis Țurcanu” Timișoara”.

Art. 5 – Drepturile și Obligaţiile Solicitantului 

(1) Solicitantul este responsabil de informațiile și documentele aferente Dosarului de finanțare aferent Proiectului, în conformitate cu Ghidul beneficiarului pentru Investiția I3-  Realizarea sistemului de eHealth și telemedicină Investiției specifice  I3.3- Investiții în sistemele informatice și în infrastructura  digitală a unităților sanitare publice din cadrul Pilonului II Componenta: 7 Transformare digitală, Planul Național de Redresare și Reziliență a României, aprobat prin Ordinul ministrului sănățății nr. 2901/2022, precum și în conformitate cu prevederile legale în vigoare.
(2) Solicitantul este obligat să depună Dosarul de finanțare aferent Proiectului, în termenul prevăzut de Ghidul solicitantului prevăzut la alin. (1). 
(3) Solicitantul este obligat să trimită Ordonatorului principal de credite, lunar sau ori de câte ori solicită informații privind stadiul proiectului.

(4)  Solicitantul este obligat să numească persoane în cadrul unei unități de implementare și monitorizare a proiectelor în conformitate cu prevederile Ghidului solicitantului prevăzut la alin. (1).
(5) Solicitantul este obligat să respecte toate drepturi și obligațiile aferente participării la apelul de proiect aferent Investiției specifice I3.3- Investiții în sistemele informatice și în infrastructura  digitală a unităților sanitare publice.

(6)   Solicitantul are dreptul și obligația de a încărca Dosarul de finanțare aferent Proiectului pe platforma dedicată apelurilor de proiecte finanțate din Planul Național de Redresare și Reziliență al României, https://proiecte.pnrr.gov.ro și de implementarea proiectului prevăzut la art.1, alin.(1).

(7) În cazul în care ordonatorul principal de credite pune la dispoziția beneficiarului sumele necesare implementării în bune condiții a proiectului,  beneficiarul  are obligația de a le restitui Partenerului Municipiul Timișoara în termen de cel mult 30 de zile de la rambursarea acestora de către coordonatorul de reformă, împreună cu orice alte costuri reprezentând cheltuieli neeligibile şi/sau cheltuieli conexe aferente proiectului „ORIZONT DIGITAL: Creșterea  nivelului de digitalizare  în cadrul Spitalului Clinic de Urgență pentru Copii “Louis Țurcanu” Timișoara” care i-au fost puse la dispoziție de către ordonatorul de credite.
(8) Solicitantul este responsabil pentru toate procedurile de achiziție care se vor derula în cadrul contractului de finanțare și care vor respecta prevederile Legii nr. 98/2016 privind achizițiile publice. (8) Solicitantul este responsabil de urmărirea contractelor de achiziție publică încheiate și se va asigura de respectarea prevederilor contractuale conform graficului de timp și a propunerilor tehnice și financiare.
Art. 7 – Dispoziții finale 

(1) Orice comunicare între Părți, referitoare la îndeplinirea prezentului Acord, trebuie sa fie transmisă în scris.

(2) Orice document scris trebuie înregistrat atât în momentul transmiterii cât și în momentul primirii.

(3) Comunicările între Părți se pot face și prin telefon, fax sau e-mail cu condiția confirmării în scris a primirii comunicării.

(4) Anexele 01- 12 fac parte integrantă din prezentul Acord, iar cazul unor neconcordanțe între Anexe și Acord, prevederile celui din urmă vor prevala.  

Părțile au convenit să încheie astăzi, ___________, la sediul MUNICIPIULUI TIMIŞOARA, prezentul Acord, în două exemplare originale, cate unul pentru fiecare parte.
	Ordonator principal de credite

MUNICIPIUL TIMIŞOARA
Dominic Fritz  - Primar

	Solicitant

SPITALUL CLINIC DE URGENŢĂ PENTRU COPII „LOUIS ŢURCANU" TIMIŞOARA
Manager
Dr.Ovidiu Adam

